polyglot-tagger/wikipedia-language-snippets-filtered huggingface dataset:
དེ་ལྟར་བསྟན་འགྲོའི་དོན་རླབས་ཆེན་བསྐྱངས་ནས་མ་འོངས་པར་དགོས་པ་རྒྱ་ཆེར་གཟིགས་ཏེ་ལྕོག་སྒར་གྱི་བཀའ་ཡིག་རྡོ་རྗེ་འབར་བའི་གཟི་བྱིན་ཞེས་བྱ་བའི་ཞལ་གདམས་སུ་བཞག་སྟེ། འོན་སྨོན་ཐང་གི་བླ་བྲང་དུ་རབ་བྱུང་དགུ་པའི་ཤིང་འབྲུག་༡༥༤༤ལོའི་ཟླ་བ་བརྒྱད་པའི་ཚེས་གཉིས་ལ་འཇའ་འོད་དང་རོལ་མོའི་སྒྲ་དང་བཅས་ཏེ་ཟབ་མོ་ཆོས་ཀྱི་དབྱིངས་སུ་མཉམ་པར་བཞག་པའི་ཚུལ་བསྟན་ཏོ། །
མར་མེ་ནི། གཟུགས་ཀྱི་མཆོད་པ་ཡིན་ལ། ཚོགས་བསགས་ཀྱི་དགེ་བ་སྟོབས་ཆེན་ཞིག་ཡིན། ལན་ལེན་ནི། རྐོང་བུ་བྱི་བདར་ལེགས་པར་བྱས་ཏེ། རབ་ཡིན་ན། སྡོང་བུ་གསེར་དངུལ་དང་། མ་འབྱོར་ན། རྩི་ཤིང་དྲི་བཟང་ཅན། རྐོང་བུའི་ཚད་ལ་དཔག་སྟེ། ཕྲ་སྦོམ་རན་པ། དྲང་ཞིང་རྩེ་མོ་རྣོ་བ་ཅན་ལ། མ་མོག་གིས་དཀྲི་ཐེངས་གསུམ་བྱས་ནས། རྐོང་ཕིག་ཏུ་བརྟན་པར་གཟུགས། ཡང་ཤེས་རབ་རྣོན་པོ་ཡོང་བའི་ཆེད་དུ་རྒྱ་ཁབ་ཀྱི་སྟེང་དུ་རས་བལ་གྱིས་དཀྲི་བའང་ཡོད།
མར་ཁུ་ལ། མར་གཙང་ནང་དུ་དྲི་བཟང་བཏབ་སྟེ། བཙགས་ཐག་ཆོད་པར་བྱས་ནས། སྙིགས་རོ་བསལ་ཏེ། རྐོང་བུའི་ནང་དུ་ལྡུགས་ལ། དེ་ཡང་། རྒྱུ་མར་རྙིང་རུང་མི་རུང་ལ་གསུངས་ཚུལ་གཉིས་ཡོད་ཀྱང་། རྣམ་གྲོལ་ལག་བཅངས་ལས། མར་མེ་འོད་ཕུལ་བ་ཡིན་གྱི། མར་ཁུ་ཕུལ་བ་མིན་པས། ཅུང་ཟད་ཁ་ཚ་ཙམ་ཡོད་ཀྱང་ཆོག་པར་གསུངས་སོ།།
རྐོང་བུ་དག་གཙང་མ་ཕྱིས་པས། གཟུགས་མི་སྡུག་པར་སྐྱེས། སེར་སྣ་ཤོར་བས། ཡི་དྭགས་སུ་སྐྱེས། ཚགས་མ་བྱས་པ་དང་ས་རྡུལ་གྱིས་སྦགས་པས། དུད་འགྲོར་སྐྱེས་སོ།།
གཞན་ཡང་། དབྱར་དུས་སུ། མར་མེ་ལ་འོད་ཁང་དང་དྲ་མིག་མེད་པར། ཕྱེ་ལེབ་སོགས་སེམས་ཅན་མང་བོ་འཚེད་པ་ཡིན་ན། དཀོན་མཆོག་མཉེས་པ་ལས་ལྡོག་སྟེ། དེ་ལ་ཐབས་ཤེས་སྣ་ཚོགས་བྱས་ནས། མཆོད་གཏོར་བཤམས། ཆབ་ཀྱིས་བྲན་ལ་སྤོས་ཀྱིས་བདུག གྲིབ་སྲུང་གི་རྫས་ཀུ་ཤ་དང་རྨ་བྱའི་སྒྲོ་སོགས་ཉེ་འཁོར་དུ་བཞག་ལ། བགེགས་མི་འཇུག་པའི་བྱིན་རླབས་བྱ་དགོས་སོ།།
མདོ་ལས། རྒྱལ་བོ་གསལ་རྒྱལ་གྱིས་དེ་བཞིན་གཤེགས་པ་མཆོད་ཕྱིར། སྟོན་ཟླ་ཐ་ཆུང་ཉ་བའི་ཚེས་བཅོ་ལྔ་ལ། འབྲུ་མར་ཟངས་པོ་ཆེ་སྟོང་བཀང་སྟེ། དངར་ནས་མར་མེ་སྦར་བའི་འོད་ཀྱིས་ཁོ་ར་ཁོར་ཡུག་ཏུ་དཔག་ཚད་བཞིར་སྣང་བས་ཁྱབ་པར་བྱས་སོ།། སོགས་མདོ་དང་བསྟན་བཅོས་ལས་མང་དུ་གསུངས་ཡོད་པ་དེའོ།།
མེ་མ་ཤི་ཙམ་པའི་འོད་ཀྱིས་རྒྱུན་རིང་བོར་བྱེད་པས། ཚེ་རིང་བའི་རྟེན་འབྲེལ་ཡོད་པ་དང་། སྡོང་བུ་ཧ་ཅང་མི་སྦོམ་པར། འོད་གསལ་བའི་སྟེང་ནས། དལ་འབར་བྱས་ན་ལེགས་པར་བསྟན་རིམ་ལས་གསུངས་སོ།།
སྤྱིར་ན། མར་མེའི་འདོན་ཆོག་རྒྱས་བསྡུས་མང་དུ་ཡོད་ཀྱང་། ཧ་ཅང་སྟབས་བདེ་འདོན་ན་འདི་ལྟར།
དེ་ནས་ཉིན་བདུན་པར་ཐང་ཡངས་པོར་ཁྲི་མཐོན་པོ་བཤམས། གདུགས་རྒྱལ་མཚན་བསྒྲེངས། རྔ་ཤག་རོལ་ཆས་བརྡུངས། མི་ཚོགས་ཆེན་པོའི་དབུས་སུ་སློབ་དཔོན་ཚམ་ཚོམ་མེད་པར་ཁྲི་མཐོན་པོར་འཛེགས་ནས་བཞུགས། ཕྱི་རོལ་པ་ཡང་དེའི་རྩིབས་ཀྱི་ཁྲི་ལ་འཕོང་ནས་སློབ་དཔོན་གྱི་ཞལ་འཛུམ་ཞིང་སྐུ་ཉམས་ཤིན་ཏུ་ལྷོད་པོར་གནས་པར་མཐོང་ནས་སེམས་ལ་དགེ་སྦྱོང་རྒན་པོ་འདིས་ཁྲོམ་ཚོགས་ཆེན་པོ་འདི་ལྟ་བུའི་ནང་དུ་འཇིགས་ཉམས་དང་འཚབ་ཉམས་མེད་པར་ལྷོད་པོར་སྡོད་པ་ལ་བལྟས་ན་ཡོན་ཏན་ཅན་ཞིག་ཡིན་པར་འདུག་པས་དེ་རིང་འདི་ལ་རིག་པ་སྒྲིན་པོ་བྱེད་དགོས་སྙམ།
སྐབས་དེར་སངས་རྒྱས་ཆོས་ལུགས་པའི་ནང་ན་གཞུང་ལུགས་ལ་མཁས་པ་ཉུང་བས་ཆོས་ལུགས་ཉམས་ཆེ་ཞིང་། ཆོས་བཤད་པ་དང་གདུལ་བྱ་རྣམ་གྲོལ་ལམ་ལ་འགོད་མཁས་ཆེས་དཀོན་པར་གྱུར་པས་ཁོང་ནས་ཐུགས་ཤིན་ཏུ་སྐྱོ་བ་བྱུང་། དུས་དེར་རྒྱ་གར་ཡུལ་དབུས་སུ་ཕྱི་རོལ་པ་རྩོད་པ་ལ་ཤིན་ཏུ་མཁས་པ་ཞིག་བྱུང་། དེས་སངས་རྒྱས་ཆོས་ལུགས་ཀྱི་གྲྭ་པ་རྣམས་ལ་རྩོད་པ་བྱེད་པའི་བརྡ་སྦྱར་ནས་མཁས་པ་ཡོད་ན་ཁོ་དང་རྩོད་དུ་ཤོག རྩོད་མཁན་མེད་ན་ཕམ་ཁ་ངོས་ལེན་པ་ཡིན་པས་དེང་ཕྱིན་ཆད་གྷནྜིའི་སྒྲ་ཡང་གྲག་མི་ཆོག་ཅེས་བསྒྲགས་སོ། །
དེ་ནས་སློབ་དཔོན་གྱིས་ཁྱོད་ཅག་སོང་ནས་མཁན་པོ་ལ་གྷནྜི་རྡུངས་ཤིག་ཅེས་བརྡ་སྒྲོན། ཁྱོད་ཅག་སྐྲག་མི་དགོས། རྒོལ་མཁན་བྱུང་ན་ཁོ་བོས་ལན་འདེབས་གསུངས། དགེ་སྦྱོང་རྣམས་ཀྱིས་གཏམ་དེ་ཚོར་ནས་འདི་ནི་འཇིགས་པ་མེད་པའི་སྤོབས་པ་དང་ལྡན་པའི་མཁས་པ་ཆེན་མོ་ཞིག་ཡིན་པར་འདུག ད་ནི་རྒོལ་ལན་བསློག་པའི་དུས་ལ་བབས་སྙམ་ནས་གྷནྜི་བརྡུངས་སོ། །
དེ་ནས་ཕྱི་རོལ་པ་དེས་སློབ་དཔོན་ལ་བྲམ་ཟེའི་གཞུང་ལས་གནད་དོན་ཁ་ཤས་དྲིས་པ་ལ། སློབ་དཔོན་ནི་སྔོན་ཆད་བྲམ་ཟེའི་གཞུང་ལ་སྦྱངས་ཤིང་མཁས་པར་གྱུར་པ་ཞིག་ཡིན་པས། དེས་གང་དྲིས་ནའང་ལན་འདེབས་པ་ལ་ཐོགས་རྡུགས་མེད་པས་ཕྱི་རོལ་པ་སྤ་བཀོང་བར་བྱས་སོ། །
དེ་ནས་ཕྱི་རོལ་པ་དེ་ཁྲི་ལས་བབས་ཏེ་སློབ་དཔོན་གྱི་དྲུང་དུ་གུས་པའི་ཐལ་མོ་སྦྱར་ཏེ་བཤགས་གསོལ་བྱས་ཤིང་། སློབ་དཔོན་གྱི་དྲུང་དུ་སྐྲ་བྲེགས་ནས་རབ་བྱུང་དང་དགེ་ཚུལ་གྱི་སྡོམ་པ་བླངས་པར་བྱས་སོ། །
སྤྱི་ལོའི་བརྒྱ་སྐོར་དང་པོ་དང་གཉིས་པའི་མཚམས་དེར། རྒྱ་གར་ཡུལ་དབུས་སུ་ཐེག་པ་ཆེན་པོའི་ཆོས་ཀྱི་སྲོལ་སྤེལ་བ་ལ་བྱས་རྗེས་ཆེན་པོ་བཞག་པའི་སློབ་དཔོན་ཆེན་པོ་རྟ་དབྱངས་ཞེས་པ་བྱུང་། ཁོང་ནི་ཐོག་མར་ཕྱི་རོལ་བྲམ་ཟེའི་ཆོས་ལུགས་ལ་ཞུགས་ནས་དེའི་གཞུང་ལ་མཁས་པར་སྦྱངས། ལྷག་པར་རོལ་མོ་དང་སྙན་ངག་རྩོམ་པ་ལ་མཁས་པའི་མཚན་སྙན་གྲགས་ཤིན་ཏུ་ཆེ་བར་གྱུར། རྗེས་སུ་པཱར་སི་བ་སློབ་དཔོན་དུ་བསྟེན་ནས་ནང་བའི་ཆོས་ལ་ཞུགས།
དེ་ནས་སློབ་དཔོན་གྱི་དྲུང་དུ་ལོ་དུ་མའི་རིང་ལ་སྡེ་སྣོད་ཀྱི་གཞུང་ལ་ཞིབ་པར་སྦྱངས་ཤིང་། འབད་པས་བསམ་སྒོམ་ནན་ཏན་བྱས་པས་ནང་བའི་མཁས་པ་ཆེན་པོར་གྱུར་ཏོ། །
”ཅེས་གསལ་བ་ལྟར་དེ་དག་ནི་བོད་ཀྱི་ལྷ་ཆེན་སྔ་ཤོས་སུ་གྲགས། ཡང་མཐོ་ལ་རྩས་ཀྱི་ལྷ། རྨ་གྲུ་རྩས་ཀྱི་ལྷ། ཡུལ་གྱི་ཡུལ་ལྷ། མཁར་གྱི་རྕེ་ལྷ། ཕྱི་ལྷ་དང་ནང་ལྷ། སྒོ་ལྷ་བཅས་རིམ་གྱི་མི་རྣམས་ཀྱི་ཡུལ་ལྷ་ལ་སོགས་རང་གི་འཚོ་བ་དང་ཉེ་བར་སོང་བ་ལས་ལྷ་དེ་དག་ནི་རང་གི་མགོན་སྐྱབས་ཚད་ལྡན་དང་། དེ་དག་གསོལ་བ་དང་མཆོད་པ་ནི་སྐབས་དེའི་དུས་ཀྱི་ཆོ་ག་ལེགས་ཤོས་སུ་ངོས་འཛིན།
ཁོང་རྣམ་གཉིས་བཞུགས་གདན་དུ་འཁོད་རྗེས་སངས་རྒྱས་བཅོམ་ལྡན་འདས་ཀྱིས་ཡངས་པ་ཅན་གྱི་གཙུག་ལག་ཁང་གི་ཆེས་ཡིད་དུ་འོང་བའི་ཁོར་ཡུག་གི་སྐོར་ལ་བཀའ་མོལ་གསུངས་ཏེ་སྨྲས་པ། སྐྱེ་བོ་གང་ཡང་རུང་བ་ཞིག་གིས་ཉམས་ལེན་མཐིལ་ཕྱིན་གནང་སྟེ་འབྲས་བུ་བཞིའི་གོ་འཕང་མངོན་དུ་བྱས་ན། ཁོང་སྐུ་ཚེ་རིང་པོར་བཞུགས་འདོད་ཡོད་ཚེ་དེ་ལྟར་བཞུགས་པའི་ནུས་པ་ཡོད། དེས་ན་ངས་ཀྱང་འབྲས་བུ་བཞི་ཡི་གོ་འཕང་མངོན་དུ་བྱས་ཟིན་པས། ད་དུང་ཚེ་རིང་པོར་འཚོ་ཞིང་འདུག་འདོད་ཡོད་ན་དེ་ལྟར་འདུག་ཐུབ་པ་ཡིན། ཞེས་བཀའ་བསྩལ།
བཙན་པོ་ཁྲི་སྲོང་ལྡེ་བཙན་སྐུ་ངོ་མས་ཞལ་བཞེས་གནང་ནས། བློན་སྟག་སྒྲ་ཀླུ་ཁོང་གི་ཕ་ཚ་བུ་རྒྱུད་ལ་དུས་ནམ་ཡང་དངུལ་གྱི་ཡི་གེ་ཆེན་པོ་གཅིག་རིམ་པ་མི་དབབ་པར་གཏན་དུ་སྩལ་པར་གནང་།
བཙན་པོའི་བུ་རྒྱུད་རེ་རེ་ནས་སྟག་སྒྲ་ཀླུ་ཁོང་གི་ཕ་མཚན་ཟླ་གོང་གི་བུ་རྒྱུད་འཕེལ་བ་རྣམས་ཀྱི་ནང་ནས་མི་གཅིག་ཞབས་འབྲིང་གི་གྲས་ལས་ནང་འཁོར་ཡན་ཆད་ཀྱི་གོ་གནས་འཛིན་རྒྱུད་ཡོད་པ་བྱེད་དགོས་པ་དང་། ཕོ་བྲང་ནང་མར་རྟག་ཏུ་འགྲོ་འོང་བྱས་ཆོག་པར་བཀའ་གནང་།
ཟླ་གོང་གི་ཕ་ཚ་བུ་རྒྱུད་རྣམས་ཀྱི་ནང་ནས་སྲིད་ཀྱི་ལས་འགན་ཇི་ཙམ་ཁུར་ཐུབ་པ་དེ་རྣམས་ལ་དེ་ཙམ་དུ་གུས་བཀུར་དང་བསྟོད་བསྔགས་བྱེད་དགོས་པའི་བཀའ་གནང་།
ཟླ་གོང་གི་ཕ་ཚ་བུ་རྒྱུད་རྣམས་ལྷ་བཙན་པོ་ཉིད་ལ་བློ་མ་ལོག་ན། ཉེས་པ་གཞན་གང་འདྲ་བྱུང་ཡང་། རང་ཉིད་སྲོག་དང་ཁྱིམ་རྒྱུད་རྒྱུ་ནོར་བཅས་ལ་བཀའ་ཆད་མི་གཅོད་པ་དང་། བཀའ་ཆད་ཀྱི་རིམ་པ་གང་དང་གང་ལ་བབས་ཀྱང་རིམ་པ་གཅིག་མར་ཕབ་ནས་འཚོ་སྐྱོང་བྱེད་དགོས་པའི་བཀའ་གནང་།
ཟླ་གོང་གི་ཕ་ཚ་བུ་རྒྱུད་འཕེལ་བ་རྣམས་ཀྱི་ནང་ནས་གལ་ཏེ་སུ་ཞིག་རིགས་རྒྱུད་ཆད་པ་ཡིན་ན་དེའི་བྲན་གཡོག་དང་། ས་ཞིང་། ནོར་ཕྱིགས་བཅས་གོང་ནས་མི་བཞེས་པར་སྤུན་ཟླ་གང་ཉེ་བར་སྤྲད་ཆོག་པའི་བཀའ་གནང་།
བློན་སྟག་སྒྲ་ཀླུ་ཁོང་རང་གི་ཕ་ཚ་བུ་རྒྱུད་རྣམས་ཀྱི་ནང་ནས་གལ་ཏེ་ལག་ཏུ་མནའ་འགྲེལ་གྱི་ཡི་གེ་ཁྱེར་རྒྱུ་ཡོད་པ་ཞིག་རིགས་རྒྱུད་ཆད་པའམ། ཡང་ན་དེ་ལ་བཀའ་ཁྲིམས་ཕོག་པ་གང་ཡིན་ཡང་རུང་། སྔར་གནང་བའི་དངུལ་གྱི་ཡི་གེ་དེ་གོང་ནས་མི་བཞེས་པར་སྟག་སྒྲ་ཀླུ་ཁོང་དང་ཕ་ཟླ་གོང་གི་བུ་རྒྱུད་གཞན་རྣམས་ཀྱི་ནང་ནས་གང་ཉེ་བ་ཞིག་ལ་དངུལ་ཡིག་ཆེན་པོ་དུས་གཏན་དུ་འཆང་ཆོག་པར་བཀའ་གནང་།
བློན་སྟག་སྒྲ་ཀླུ་ཁོང་གི་ཕ་ཟླ་གོང་གི་བུ་རྒྱུད་གཞན་རྣམས་ཀྱི་གྲས་ལ་ཞང་བློན་ཡི་གེ་པའི་གོ་གནས་སྤྲོད་རྒྱུ་དང་། དམག་མི་སུམ་བརྒྱའི་དམག་དཔོན་བྱས་ཆོག་པའི་བཀའ་གནང་།
འཕན་པོའི་སྐུ་སྲུང་དམག་གི་སྟོང་དཔོན་གྱི་གོ་གནས་དེ་ནི། མི་གཞན་དག་སུ་ལ་ཡང་སྤྲད་མི་ཆོག་པར། བློན་སྟག་སྒྲ་ཀླུ་ཁོང་གི་མེས་པོ་མིང་དུ་གསེས་སླེབས་ཟེར་བ་དེའི་ཕ་ཚ་བུ་རྒྱུད་རྣམས་ཀྱི་ནང་ནས་གང་ཞིག་གིས་གོ་གནས་འཛིན་ཐུབ་ཅིང་དམངས་ཀྱིས་ཀྱང་ཡིད་མཐུན་བྱེད་པ་དེ་ལ་འཕན་པོའི་སྐུ་སྲུང་དམག་གི་སྟོང་དཔོན་གྱི་གོ་གནས་དུས་གཏན་དུ་སྤྲད་ཆོག་པའི་བཀའ་གནང་།
ངན་ལམ་གསེས་སླེབས་ཀྱི་བུ་ཚ་རྒྱུད་འཕེལ་ཀྱི་སྡེ་དེ་དུས་ནམ་ཡང་སྐུ་སྲུང་དམག་ཡོད་སའི་སྡེ་རང་བྱེད་དུ་འཇུག་པ་ལས། སྡེ་དེའི་ཆ་ཤས་ཙམ་ཡང་གཞན་དུ་མི་སྤོ་བ་དང་མི་བསྒྱུར་བའི་བཀའ་གནང་།
ཟླ་གོང་གི་ཕ་ཚ་བུ་རྒྱུད་ཀྱི་ལག་ཏུ་དབང་བའི་བྲན་གཡོག་དང་། ས་ཞིང་། རྩྭ་ཐང་། ཕྱུགས་ནོར། ནགས་ཚལ་སོགས་གང་དང་གང་ཡིན་རུང་། གོང་གིས་ཡར་མི་ལེན་པ་དང་། ཉུང་དུ་མི་གཏོང་བ། གཞན་གྱིས་འཕྲོགས་མི་ཆོག་པ། ཁོང་ཚོ་རང་གིས་བདག་གཉེར་བྱེད་མི་འདོད་ཚེ་ཉེ་རིང་དང་བཟང་ངན་གྱི་ཁྱད་པར་ལ་མ་བལྟས་པར་རང་གིས་སུ་ལ་སྤྲོད་འདོད་ཡོད་ན་དེ་རང་ལ་སྤྲད་ཆོག་པའི་བཀའ་གནང་།
ལ་ལ་ཞིག་གིས་དགྲ་ཤ་ལེན་ཆེད་ཟླ་གོང་གི་ཕ་ཚ་བུ་རྒྱུད་ཀྱི་སྲོག་དང་། ཁྱིམ་རྒྱུད། རྒྱུ་ནོར་བཅས་ལ་གནོད་པ་བྱས་ན་གོང་ནས་རྒྱབ་སྐྱོར་མཛད་རྒྱུའི་བཀའ་གནང་།
ཟླ་གོང་གི་ཕ་ཚ་བུ་རྒྱུད་ཀྱིས་བཙན་པོར་བློ་མ་ལོག་ན་མིས་དཀྲུག་ཤིང་བརྒྱབ་པའི་ངག་ལ་མི་གསན་པ་དང་། རྩོད་གཞི་མི་སློང་བ། ཁྲིམས་གཅོད་མི་བྱེད་པ་བཅས་ཀྱི་བཀའ་གནང་།
ཟླ་གོང་གི་ཕ་ཚ་བུ་རྒྱུད་རྣམས་ཀྱི་ནང་ནས་གང་ཞིག་བཙན་པོ་སྐུ་ཉིད་ལ་བློ་ལོག་ཐག་ཆོད་ཡིན་ན། ཉེས་པ་ཡོད་པའི་མི་དེ་རང་ལ་ཁྲིམས་གཅོད་བྱེད་པ་ལས། གཅེན་གཅུང་སོགས་ནང་མི་གཞན་ལ་ཁྲིམས་མི་གཅོད་པ་དང་། སྲོག་དང་། ཁྱིམ་རྒྱུད། རྒྱུ་ནོར་ལའང་བཀའ་ཆད་མི་གཅོད་པའི་བཀའ་གནང་།
མདོར་ན་བློན་སྟག་སྒྲ་ཀླུ་གོང་གི་ཕ་ཟླ་གོང་གི་ཕ་ཚ་བུ་རྒྱུད་ཀྱི་སྲོག་དང་། ཁྱིམ་རྒྱུད། རྒྱུ་ནོར་གྱི་བདེ་བར་དགོངས་པ་བཞེས་ཏེ་
ཞོལ་རྡོ་རིང་ཕྱི་མ》ནི་ལྷ་སའི་པོ་ཏ་ལའི་མདུན་ན་བཙུགས་ཡོད། རྩེ་མོར་ཆར་ཁེབས་དང་ཏོག་ཡོད་པའི་རྡོ་རིང་དེའི་ངོས་གསུམ་ལ་བོད་ཡིག་འཁོད་ཡོད་པ་ལས། བྱང་ངོས་སུ་ཡིག་ཕྲེང68དང་། ཤར་ངོས་སུ་ཡིག་ཕྲེང16། ལྷོ་ངོས་སུ་ཡིག་ཕྲེང74ཡོད་ཅིང་། ནུབ་ངོས་སུ་ཡི་གེ་འཁོད་མེད། ཟེར་བའི་མིང་དེ《ཞོལ་རྡོ་རིང་ནང་མ》ཟེར་བ་ཞིག་ཡོད་པར་བལྟོས་ནས་བཏགས་པ་རེད།
བཙན་རྒྱལ་རིང་ལུགས་པ་རྣམས་ཀྱིས་སྔ་མོའི་རྡོ་རིང་ཚིག་དོན་ཙམ་ལ་བརྟེན་ནས། རྒྱ་བོད་མི་རིགས་གཉིས་ཀྱི་བར་ལ་དཀྲུག་ཤིང་བརྒྱབ་ནས། མེས་རྒྱལ་གྱི་གཅིག་གྱུར་ལ་གཏོར་བཤིག་གཏོང་བསམ་པའི་དམིགས་ཡུལ་དེ་ནི་དུས་ནམ་ཡང་འགྲུབ་ཐབས་མེད། རང་རྒྱལ་ནི་མི་རིགས་ཁག་མང་པོ་འདུས་པའི་གཅིག་གྱུར་གྱི་རྒྱལ་ཁབ་ཅིག་ཡིན་ཞིང་། ལོ་རྒྱུས་ཐོག་མི་རིགས་བར་སྐབས་འགར་ཟང་ཟིང་དང་འཁྲུག་པ་བྱུང་མྱོང་ཡང་། དེ་ཚོ་ནི་གཅིག་གྱུར་རྒྱལ་ཁབ་ནང་ཁུལ་གྱི་བྱ་བ་ཡིན་པ་ལས། ཁ་བྲལ་གྱི་རྒྱུ་རྐྱེན་དུ་མི་འགྲོ །
ང་ཚོས་རྡོ་རིང་འདིའི་ཐོག་ནས་སྐབས་དེའི་བོད་ཀྱི་དམག་ཤུགས་གང་འདྲ་ཡིན་མིན་གྱི་གནས་ཚུལ་དང་། སྔ་མོའི་ཐོན་སྐྱེད་འབྲེལ་བ་གང་འདྲ་ཡིན་མིན་གྱི་གནས་ཚུལ་ཤེས་ཐུབ་པས། རྡོ་རིང་འདིའང་བོད་ཀྱི་གནའ་རབས་སྤྱི་ཚོགས་ལ་དབྱེ་ཞིབ་བྱེད་ཡས་ཀྱི་ཡིག་ཆ་གལ་ཆེན་ཞིག་ཡིན།
གདུགས་དཀར་འཁྲབ་སྦྱོང་ཁང་དུ་སླེབས་བྱུང་། ཁོ་རང་སྒོ་ཁར་འགྲེང་སྟེ་ཞབས་བྲོ་འཁྲབ་བཞིན་པའི་སྨན་ཤར་ཚོར་རོལ་ཆའི་རུ་ཁག་གིས་འཁྲབ་སྟོན་བྱེད་དུས་སྒྲ་མཚམས་འཇོག་རྟགས་ལ་བཀོད་འདོམས་བྱེད་པའི་ལག་བརྡ་ཞིག་བསྟན་པས། སྨན་ཤར་ཚོས་ཀྱང་མཉམ་གཅིག་ཏུ་འཁྲབ་མཚམས་བཞག་ཅིང་། མིང་ལ་བསོད་སྐྱིད་ཟེར་བའི་བུ་མོ་དེ་ཕར་སོང་ནས་སྒྲ་འབེབས་འཕྲུལ་ཆས་ཀྱི་འཕྲལ་སྡོད་འཐེབ་ཐེངས་གཅིག་མནན་པས། རོལ་དབྱངས་ཐོལ་གྱིས་མཚམས་ཆད་སོང་།
“གཏོར་གཟུགས་མཆོད་རྟེན་ལ་འདྲ་པོ་འདུག་གམ། གཏོར་གཟུགས་མཆོད་རྟེན་ནི་འཛམ་གླིང་དུ་སྐད་གྲགས་ཤིན་ཏུ་ཆོད་པ་ཞིག་ཡིན་མོད། དེ་ཡང་རྡོ་བརྩིགས་བརྒྱབ་ནས་བསྐྲུན་པ་ལས་གཞན་ཅི་ཞིག”ཟེར་བཞིན། གདུགས་དཀར་གྱིས་དེ་ལས་ཐག་མི་རིང་བའི་སར་ཆགས་པའི་ཐོག་ཁང་དེར་བསྟན་ཏེ། “གན་ཅི་ཞིག་རེད་དམ། ཆུ་ཤེལ་གྱི་མཆོད་རྟེན་ཞིག་ཡིན་ནམ། རྡོ་རྗེ་ཕ་ལམ་གྱི་མཆོད་རྟེན་ཞིག་ཡིན་ནམ། དེར་མ་ཟད་རླབས་ཆེ་བའི་རོལ་མོའི་སྒྱུ་རྩལ་དང་ཟློས་གར་སྒྱུ་རྩལ་ཡང་དེར་ཤོང་འདུག་པས། ངོ་མ་སྲིད་ན་དོ་ཟླ་མེད་པ་ཞིག་མ་རེད་དམ།”
རོལ་མོའི་ཚོམས་ཆེན་ནང་གློག་འོད་ཀྱི་དཀར་ཆ་ཞན་ཅིང་གར་སྟེགས་ཐོག་ཏུ་ཤིང་ལེབ་དང་། ཚོན་ཁྲའི་དར་དཔྱངས། ཤོག་སྒམ་སོགས་དངོས་པོ་ཟིང་ངེ་ཟིང་ངེ་ལུང་པ་གང་བཞག་ཡོད། ས་ཆ་གཞན་པའི་ཡུལ་སྐད་ཀྱི་སྒྲ་གདངས་ཀྱིས་སྐད་ཅོར་རྒྱག་ཅིང་ཉེན་འགོག་ཞྭ་མོ་གྱོན་པའི་མི་འགའ་གར་སྟེགས་ཐོག་ནས་ཕར་འགྲོ་ཚུར་འོང་བྱེད་ཀྱིན་ཡོད་ཅིང་། ད་དུང་མི་སྐོར་ཞིག་གིས་གར་སྟེགས་དང་ལྟད་མོ་པའི་བར་གྱི་ས་སྟོང་དུ་མཐའ་བསྐོར་ནས་ཙོག་བསྡད་ཡོད་དེ། སྐད་ཅོར་གྱི་སྒྲ་སྣ་ཚོགས་དེ་གར་དུས་ངེས་མེད་ལ་ལྷང་འོངས།
གསང་སྤྱོད་ཁང་གི་ལོགས་སུ་ཚོང་ཁང་ཆུང་ཆུང་ཞིག་ཀྱང་ཡོད་དེ། དཀའ་ཐུབ་གསང་སྤྱོད་ཁང་ལས་སྒོར་བུད་མ་ཐག ཚོང་ཁང་གི་སྒོ་ཁའི་འགྲེང་གཟུགས་འཁྱགས་སྒམ་ནང་དུ་བཏུང་བྱའི་རིགས་སྣ་ཚོགས་བཞག་ཡོད་པ་མཐོང་། འཁྱགས་སྒམ་གྱི་ཤེལ་སྒོའི་ཕྱི་ཚུལ་བརྒྱུད་ནས་བལྟས་ན་བཏུང་བྱ་དེ་དག་ནི་བསླུ་བྲིད་ཅིག་དང་མཚུངས་པར་ཚོན་མདངས་སྣ་ཚོགས་འོད་དུ་འཚེར་འོངས། དེ་ལས་ད་དུང་དམ་སྣོད་དུ་བླུགས་པའི་ཝུ་ཆང་ཡང་ཡོད་ཅིང་། དམ་སྣོད་ངོས་སུ་ཆུའི་ཐིགས་པ་ཕྲ་མོའི་རིམ་པ་ཞིག་བཀྲམ་ནས་བཏིངས་ཡོད།
ཏག་ཏག་སྐབས་འདིར། དཀའ་ཐུབ་ཀྱི་སྒྲ་སྙན་འབྲུག་མགོ་མ་ལ་གློ་བུར་སྒྲ་ལོག་ཅིག་གྲགས་ཏེ་སྨན་ཤར་ཚོ་རང་དབང་མེད་པར་འུར་ཆིལ་ལེར་གད་མོ་ཤོར། དཀའ་ཐུབ་ཀྱིས་ཀྱང་ལྟག་རྒྱབ་ཀྱི་འགྱུར་ལྡོག་ཚོར་ཏེ། བྲེལ་སྟབས་ངང་ཡར་ལངས་ནས་ཕྱིར་འཁོར་རྗེས་གདུགས་དཀར་སྒོ་ཁར་ལངས་འདུག་པ་མཐོང་། ཁོ་གཉིས་ཀྱི་བར་ན་སྨན་ཤར་སྐོར་ཞིག་ལས་མེད་པར་ཕན་ཚུན་ཁ་གཏད་དུ་ལྟ་བཞིན་ཡོད་ཅིང་། གདུགས་དཀར་གྱིས་དཀའ་ཐུབ་ལའང་སྒྲ་སྙན་དཀྲོལ་མཚམས་འཇོག་དགོས་པའི་ལག་བརྡ་ཞིག་བསྟན།
དཀའ་ཐུབ་ཀྱིས་དངོས་གནས་ཟློས་གར་ཁང་ཆེན་མོའི་ལྟག་རྒྱབ་ནས་སྲང་ལམ་ཞིག་རྙེད་བྱུང་། སྲང་ལམ་བཙལ་བའི་བརྒྱུད་རིམ་རྙོག་འཛིང་ཆེ་ན་ཡང་། བཟོད་པར་དཀའ་བའི་དབྱར་གྱི་ཚ་གདུག་གིས་ཁོའི་ལུས་ཡོངས་སུ་རྔུལ་ནག་གིས་བརླན་པར་གྱུར་ཅིང་། ཁོས་འཁྲབ་སྟོན་བྱེད་ཆེད་དུ་གྱོན་པའི་བོད་ལྭ་དེ་ཡང་ཕ་ལམ་རྔུལ་ཆུས་བངས་ཡོད། ཡིན་ནའང་། ཁོས་སྲང་ལམ་ནས་གསང་སྤྱོད་ཁང་གི་མཚོན་རྟགས་མཐོང་བའི་སྐབས་སུ་བློ་སེམས་ཀྱང་སྣང་བ་སྐྱིད་པོ་ཞིག་ཏུ་གྱུར།
དཀའ་ཐུབ་ཀྱིས་ནང་བྱན་ཆུད་པའི་སྒོ་ནས་དམ་སྣོད་ཀྱི་ཁ་ཕྱེ་སྟེ། མགོ་བོ་ལྟག་གར་དགྱེ་བཞིན་དམ་སྣོད་ལག་པས་འཕྲེད་གཟུར་དུ་ཡར་བཏེགས་ནས་ཝུ་ཆང་ཁམ་གང་དལ་ཞིང་བག་ལྷོད་སྒོས་བཞེས་པས། འདོད་བློ་ཚིམ་ཞིང་བློ་དོགས་སངས་པའི་སྣང་བ་ཞིག་རང་ཤུགས་སུ་སྐྱེ་འོངས་པར་མ་ཟད། ད་དུང་བསམ་བཞིན་དུ་གད་མོ་ཐལ་དྲགས་པ་སློང་བའི་ཀུ་རེ་རྩེ་རྗེས་ཀྱི་ངར་སེམས་ཤིག་ཀྱང་རྒྱས། ཁོས་སེམས་ལ་གདུགས་དཀར་གྱི་གཟབ་ནན་ཆེ་བའི་ངོ་གདོང་དེ་དྲན་བྱུང་།
དཀའ་ཐུབ་ཀྱིས་གདུགས་དཀར་གྱི་སྐད་ཆ་ལ་ཉན་བཞིན་རྐང་པ་གཉིས་རང་དབང་མེད་པར་འགུལ་ཙམ་བྱུང་བས། ཝུ་ཆང་ཤེལ་དམ་སྟོང་པ་ཞིག་ལ་ཕོག་སྟེ་སར་བསྒྱེལ་ཞིང་། ཤེལ་དམ་དེ་གསལ་ཞིང་འཛེར་བའི་སྒྲ་དང་བཅས་མཐིལ་ཤིང་ཐོག་ཏུ་བསྒྲིལ་ནས་སྨན་ཤར་ཚོའི་རྐང་པའི་སྔ་རྟིང་དུ་སླེབས་པ་ན། བསོད་སྐྱིད་ཀྱིས་རྐང་པ་སྔུན་ལ་བརྐྱངས་ཙམ་བྱས་ཏེ་ཤེལ་དམ་ཉིད་འཕྲལ་མར་བཀག་བྱུང་།
དཀའ་ཐུབ་ཕྱིར་ལོག་བཞིན་སེམས་ལ་ཐེ་ཚོམ་ལོག་གེ་བ་ཞིག་བྱུང་ཞིང་ལམ་རྙེད་ཐུབ་མིན་དེ་ཁོས་ད་དུང་མི་ཤེས། ཏག་ཏག་སྐབས་འདིར། ཁོས་རྒྱང་མི་རིང་བའི་ཐོག་ཁང་གི་སྒོ་ངོས་སུམཁར་གྲོང་གི་ཟློས་གར་ཁང་ཆེན་མོའི་མཚོན་རྟགས་ཡོད་པ་མཐོང་། མི་རྣམས་ནང་འཛུལ་ཕྱིར་འོང་བྱེད་ཅིང་ཧ་ཅང་འདུ་ལོང་ཆེ་བར་སྣང་། དཀའ་ཐུབ་ཀྱང་དེའི་ཕྱོགས་སུ་ཕར་སོང་།
གདུགས་དཀར་གྱིས་ཁོས་ཚུར་ལྟ་བཞིན་པར་མིག་ཅེར་ཏེ། “ཁྱོད་ཀྱིས་ཕལ་ཆེར་ཐེངས་འདིའི་འཁྲབ་སྟོན་གྱི་དོན་སྙིང་གལ་འགངས་ཆེ་བ་དེ་རྟོགས་མེད་ཀྱང་སྲིད།” ཁོས་བཤད་རྒྱུར། “ཡང་ན་འདི་ལྟར་བརྗོད་ཀྱང་ཆོག་ཏེ། ང་ཚོས་སྔོན་ལ་འཁྲབ་སྟོན་བྱས་པ་དེ་དག་ཚང་མ་ནི་ཐེངས་འདིའི་འཁྲབ་སྟོན་ལ་བསྡུར་བས་ཅི་ཡང་རེད་མི་འདུག”ཟེར།
གདུགས་དཀར་གྱིས་དཀའ་ཐུབ་ཀྱི་མིག་རྒྱང་དང་འགྲོགས་ནས་ཝུ་ཆང་ཤེལ་དམ་དེ་གཉིས་མཐོང་རྗེས། མདུན་དུ་གོམ་གང་སྤོས་ཏེ་ལུས་པོ་མར་སྒུར་ནས་ལག་པ་གཉིས་ཤེལ་དམ་རེ་རེའི་རྐེད་པར་འཇུས་ཏེ། དཀའ་ཐུབ་ཀྱི་མདུན་དུ་བློ་བག་མི་ཕེབས་པའི་སྒོ་ནས་ཡམ་ཡོམ་ཞིག་བྱས་རྗེས་ཕྱིར་འཁོར་ཏེ་སྒོར་བུད་སོང་།
ཁ་སྐོང་དང་དཀའ་ཐུབ་གཉིས་སྔ་གཞུག་མེད་པར་མཉམ་དུ་སོང་། “ང་རང་ཁྱོད་ལ་ཡིད་སྨོན་སྐྱེ་འོངས།” ཁོས་བཤད་རྒྱུར། “བོད་ལུགས་ལོ་གསར་དགུང་ཚོགས་ཀྱི་འཁྲབ་སྟོན་ལ་ཞུགས་མྱོང་། ད་དུང་འཁྲབ་སྟོན་གཞན་ལའང་ཞུགས་མྱོང་འདུག འགོ་པས་དེ་ལྟར་བཤད་ན་ཡང་། ངས་ནི་དཔེ་མི་སྲིད་པ་ཞིག་རེད་སྙམ”ཟེར།
བགྲོད་ལམ་གྱི་མཐའ་སྟེ་རོལ་མོའི་ཚོམས་ཆེན་ནང་དུ་སྐྱོད་པའི་སྒོ་ཁར། འོད་ཆེམ་ཆེམ་དུ་འཁྱུག་པའི་གསལ་སྟོན་འགེལ་བྱང་ཞིག་གི་ངོས་སུ“བཏུང་བྱའི་རིགས་ནང་དུ་ཁྱེར་མི་རུང”ཞེས་པའི་ཡིག་འབྲུ་དག་བྲིས་ཡོད། གདུགས་དཀར་གྱིས་དེ་མཐོང་རྗེས་འགྲོ་མཚམས་བཞག་སྟེ་དཀའ་ཐུབ་སླེབས་འོང་བར་བསྒུགས།
འོན་ཀྱང་། གནས་འདི་ནི་གྱོན་ཆས་ཚོང་ར་ཞིག་ཡིན། ཤེལ་གྱི་བརྙན་གྱང་དེ་བརྒྱུད་ནས་སོང་ན་གྱོན་ཆས་ཀྱི་ཚོང་བཤམས་ས་བཅུ་ཁ་ཞིག་འདུག་ཅིང་། ཚོང་བཤམས་ས་རེ་རེར་གྱོན་ཆས་སྣ་ཚོགས་པ་བཀལ་ནས་བཀང་ཡོད། མི་ཚོགས་མང་པོ་འཚང་ཁ་ཤིག་ཤིག་གིས་ཚོང་བཤམས་སའི་བར་ནས་མཚམས་འཇོག་མེད་པར་ཟིང་ལོང་བྱེད།
བགྲོད་ལམ་གྱི་གྲུ་ཟུར་ཞིག་ཏུ། བགྲོད་ལམ་གཞན་ཞིག་ཐག་རིང་གི་སར་ཡོད་པའི་ཤེལ་གྱི་བརྙན་གྱང་གི་ཕྱོགས་སུ་བསྲིངས་ཡོད་ཅིང་། བུད་མེད་ཅིག་གིས་དེ་གར་པང་གཅལ་བཀྲུ་བཞིན་ཡོད། དཀའ་ཐུབ་ཕར་སོང་སྟེ་ཁོ་མོར་རྒྱ་སྐད་ཀྱིས། “གསང་སྤྱོད་ཁང་ཞིག་གང་ན་འདུག་གམ་ལགས”ཞེས་དྲིས།
“ཁྱོད་ཀྱིས་ཆང་འཐུང་བཞིན་ཡོད་དམ།” གདུགས་དཀར་གྱིས་ལག་པ་བསྲིངས་ཏེ་དཀའ་ཐུབ་ལ་ལག་བརྡ་གང་རུང་གིས་སྐྱོན་བརྗོད་བྱེད་བཞིན་སྔུན་དུ་སོང་ཞིང་། ཁོ་རང་སྨན་ཤར་ཚོའི་བར་བརྒལ་ནས་འགྲོ་དུས་ཁོ་མོ་ཚོས་ཀྱང་འཚང་ཁ་ཤིག་ཤིག་གིས་ཕྱི་བསྣུར་བྱས་ཏེ་འགྲོ་ལམ་ཕྱེ།
“ཁྱོད་ཚོས་པར་ཆས་ནང་དུ་འདྲ་པར་གསོག་འཇོག་བྱེད་ས་ཤིག་སྐྱུར་དང་། ཟློས་གར་ཁང་ཆེན་མོའི་ནང་དུ་ཐོན་དུས་འདྲ་པར་ལེན་དགོས་ས་མང་པོ་ཡོད།” གདུགས་དཀར་གྱིས་དེ་ལྟར་སྨྲ་བཞིན་མདུན་དུ་འགྲོ་ཞིང་། ཁོས་ཁྲིད་ཡོང་བའི་མི་རྣམས་ཀྱང་ཁོའི་རྗེས་འབྲངས་ནས་སོང་།
ཁོས་སྒྲ་སྙན་འབྲུག་མགོ་མ་ཁུར་ཏེ་མི་དེ་ཚོ་དང་ཁ་འབྲལ་དུས། ཁ་སྐོང་ཁོའི་འཁྲིས་སུ་ལངས་འདུག་པ་མཐོང་བས། ཁོས་རྒྱབ་ནས་སྒྲ་སྙན་བླངས་ཏེ་ཁ་སྐོང་ལ་བྱིན། ན་རེ། “ང་གསང་སྤྱོད་ཁང་དུ་འགྲོ་དགོས”ཞེས་བཤད་ཚར་བའི་མོད་ལ་སྒོའི་ཕྱོགས་སུ་བུད་སོང་།
ཁོས་ཡང་བསྐྱར། “ལོ་རྒྱུས་རང་བཞིན་ལྡན་པའི་དུས་འདི་ཉིད་བསླེབ་རྒྱུར་ཉིན་གཉིས་ལས་མི་འདུག”ཟེར་བཞིན། སྐད་གདངས་ཇེ་མཐོར་གཏོང་ཞིང་གཡས་ལག་གི་གོང་མཛུབ་དང་དཀྱིལ་མཛུབ་གཉིས་ཀེ་རེར་བསྲིངས་ནས་ལག་གཡས་པ་ཡར་བཀྱགས་ཏེ་ཡམ་ཡོམ་བྱས།
དཀའ་ཐུབ་མི་ཚོགས་ཀྱི་གྲས་ནས་ཕར་འགྲོ་ཚུར་འོང་བྱེད་བཞིན། དོ་འཇོག་མེད་པའི་སྣང་བ་བན་བུན་ཞིག་གིས་ཕ་ཡུལ་གྱི་རྫོང་གི་གཅིག་བསྡུས་ཚོང་རར་སླེབས་སོང་བའི་ཚོར་སྣང་ཞིག་སྐྱེ་འོངས། ཁོས་ཕལ་ཆེར་རང་ཉིད་ལམ་འཛོལ་བྱུང་འདུག་སྙམ།
གདུགས་དཀར་གྱིས་ད་དུང་ཅི་དང་གང་ཞིག་ཡོད་ན་ལེགས་སམ་སྙམ་སྟེ་ཡར་ལྟ་མར་ལྟ་ཞིག་བྱས་པས། ཁོས་དཀའ་ཐུབ་ཀྱི་ལག་མགོའི་ཕྲེང་བ་མཐོང་། མྱུར་བར་ཡར་ལངས་ཏེ་དཀའ་ཐུབ་ལ། “ཁྱོད་ཀྱི་ཕྲེང་བ་དེ་ང་ལ་ཐེངས་གཅིག་གཡར་རོགས”ཞེས་སྨྲས།
དཀའ་ཐུབ་ཀྱིས་དོང་ཙེ་སྤྲད་རྗེས། དམ་སྣོད་ཝུ་ཆང་དག་རུམ་དུ་བཅུག་བྱུང་། ཤོང་རྒྱ་ཆེ་བའི་བོད་ལྭའི་ནང་དུ་དམ་སྣོད་ཝུ་ཆང་དེ་དག་ནི་ཡིབ་པར་འཇོན་པའི་དམག་མི་དང་འདྲ་བར། ཕྱི་ནས་བལྟས་ན་རུམ་དུ་ཝུ་ཆང་ཡོད་པ་ཡེ་ནས་མི་ཤེས།
དཀའ་ཐུབ་ཤེལ་གྱི་བརྙན་གྱང་དེའི་ཕྱོགས་སུ་སོང་། བུད་མེད་དེས་ལག་གི་ལས་ཀ་མཚམས་བཞག་སྟེ་དཀའ་ཐུབ་ཀྱི་རྒྱབ་གཟུགས་ལ་བལྟས་ནས། “ཧིན། ད་རུང་གསང་སྤྱོད་ཁང་ཟེར། ཁྱོད་ཀྱིས་ཐད་ཀར་སྐྱག་དོང་ཞེས་བོས་ན་འགྲིག་མི་འདུག་གམ།”
“དེས་ན་ཆང་མ་འཐུང་།” གདུགས་དཀར་གྱིས་བཤད་རྒྱུར། “ཟློས་གར་ཁང་ཆེན་མོའི་འཁྲབ་སྟོན་ནི་བབ་བརླིང་ལྡན་ཞིང་བཀོད་ལེགས་ཡིད་དུ་འོང་བ་ཞིག་ཡིན་དགོས་པ་ལས། ཁྱོད་ཀྱིས་སྔོན་ཆད་གང་འདོད་བྱས་པ་དེ་འདྲ་ཞིག་ག་ལ་ཡིན”ཟེར།
གདུགས་དཀར་སྒོ་ཁར་ཐོན་མ་ཐག་ཁ་ཕྱིར་འཁོར་ཏེ། “ཝེ། ཐེངས་འདིའིམཁར་གྲོང་གི་ཟློས་གར་ཁང་ཆེན་མོའི་ནང་འཁྲབ་སྟོན་བྱེད་དུ་འགྲོ་མཁན་ཚོ། ང་ཚོས་ངེས་པར་དུ་རང་ཉིད་ཀྱི་ཆེས་ལེགས་པའི་མངོན་ཚུལ་དེ་སྟོན་དགོས”ཟེར།
གདུགས་དཀར་གྱི་ལས་ཀ་བྱེད་མཁན་རྣམས་རོལ་མོའི་ཚོམས་ཆེན་ནང་དུ་འཛུལ་བྱུང་། ཀུན་ཀྱང་བསམ་ཡུལ་ལས་འདས་པ་དང་སྣང་བ་བན་བུན་ཞིག་ཏུ་གྱུར་ཏེ། ཁོ་ཚོས་མིག་མདུན་གྱི་འདི་དག་ལ་ལྟ་བཞིན། ཡང་གདུགས་དཀར་ལ་ལྟ་ཙམ་བྱེད།
སྨན་ཤར་ཚོ་ལྟད་མོ་པའི་འདུག་སྟེགས་རྩིབ་ལོགས་ཀྱི་ས་སྟོང་ཞིག་གི་ཕྱོགས་སུ་འགྲོ་འགོ་བརྩམས། དཀའ་ཐུབ་གདུགས་དཀར་གྱི་འཁྲིས་ནས་ཕར་སོང་། “ཁྱོད་ཀྱིས་ཀྱང་སྦྱོང་བ་བྱོས།”གདུགས་དཀར་གྱིས་ཁོ་ལ་དེ་ལྟར་སྨྲས།
“ཡ། ཤོག་ལ་ཅིག་ལྟོས་དང་། གསར་དུ་ཐོན་པའི་ཚོང་ཟོག་ཡིན།” བུད་མེད་ཅིག་གློ་བུར་དཀའ་ཐུབ་ཀྱི་སྔུན་ནས་བྱུང་སྟེ་འཛུལ་དམུལ་དམུལ་སྒོས་ཁོ་ལ་བལྟས་པས། ཁོས་ཀྱང་ཧོན་ཐོར་ནས་སྡོད་ལོང་མ་བྱུང་བར་གོམ་མཚམས་བཞག
དཀའ་ཐུབ་ཀྱིས་ཐེ་ཚོམ་ཟ་བའི་ངང་ནས། ལག་མགོའི་ཕྲེང་བ་བླངས་ཏེ་གདུགས་དཀར་ལ་སྤྲད། གདུགས་དཀར་སླར་སྐྱིལ་ཀྲུང་དུ་ཙོག་ནས་ཕྲེང་བ་དེ་གཡོན་ལག་གི་མཁྲིག་མར་གྱོན་ཏེ་ལག་ཟུང་ཐལ་མོ་སྦྱར།
“ངས་ཤེས་ཡོད།” དཀའ་ཐུབ་ཀྱིས་བཤད་རྒྱུར། “ངས་སྒྲ་སྙན་ཡག་པོ་ཞིག་དཀྲོལ་ཐུབ་པའི་ཆེད་དུ་འཐུངས་པ་ཡིན། ཆང་མ་འཐུང་ན་ཚོར་པ་རྙེད་དཀའ་མོར་གདའ། དེ་ཁྱེད་ཀྱིས་ཀྱང་ལོས་ཤེས” ཞེས་སྨྲས།
ཝུ་ཆང་ཤེལ་དམ་དེ་འགོག་རག་བར་དུ། དཀའ་ཐུབ་དང་གདུགས་དཀར་གཉིས་ཀྱིས་ཤེལ་དམ་ལ་མིག་ཅེར་ནས་ཡོད་ཅིང་། ཁོ་གཉིས་ཀྱི་མིག་རྒྱང་ཕ་ལམ་དུས་གཅིག་ལ་ཡར་བཀྱགས་ཏེ་ཕ་རོལ་པོ་ལ་བལྟས་པ་ཡིན།
“ད་ཁྱོད་ཀྱི་དོན་དག་དེ་མ་གླེང་།” གདུགས་དཀར་གྱིས་འཕྲལ་མར་བཤད་རྒྱུར། “ཐེངས་འདིའི་འཁྲབ་སྟོན་ལ་བསྡུར་ན། ཁྱོད་ཀྱི་དེ་སྔའི་དོན་ཆུང་དེ་ནི་གླེང་རིན་མེད་པ་ཞིག་རེད”ཟེར།
“ད་ནི་ང་ཚོ་ཟློས་གར་ཁང་ཆེན་མོར་འགྲོ་རྒྱུར་ཉིན་གཉིས་ལས་མི་འདུག” གདུགས་དཀར་གྱི་མིག་རྒྱང་དཀའ་ཐུབ་ཀྱི་ཕྱོགས་ནས་ཕར་སྤོས་ཏེ། སྨན་ཤར་ཚོའི་ཕྱོགས་ལ་འཁྱུག་ཙམ་བལྟས།
“ཡ། ད་མི་འཐུང་།” དཀའ་ཐུབ་ཀྱིས་དེ་ལྟར་སྨྲ་བཞིན་དུ་རང་དབང་མེད་པར་མར་རྐང་མགོའི་ཕྱོགས་སུ་ལྟ་ཙམ་བྱེད་ཅིང་། ད་དུང་ཁ་ཕྱེ་མེད་པའི་ཝུ་ཆང་ཤེལ་དམ་གཉིས་ལྷག་ཡོད།
ཟློས་གར་ཁང་ཆེན་མོ་དེ་ནི་བཟོ་སྐྲུན་ཟུར་གསུམ་མ་ཞིག་ཡིན་ཏེ། རྣོ་ཤེལ་ཡོངས་རྫོགས་ལས་འོད་རླབས་མིག་ལ་ལྷག་པར་འཚེར་བ་ཞིག་ཉི་འོད་འོག་ཕྱིར་ལྡོག་སྟེ་འཕྲོས་འོངས།
གདུགས་དཀར་གྱིས་བཤད་ཚར་བའི་མོད་ལ་བབ་དང་བསྟུན་ནས་སར་སྐྱིལ་ཀྲུང་དུ་ཙོག་བཞིན་ལག་ཟུང་ཐལ་མོ་སྦྱར་ཏེ། “ཡ་ཤོག་དང་། ང་ལ་འདྲ་པར་ཞིག་ལེན་རོགས”ཞེས་སྨྲས།
དཀའ་ཐུབ་ཀྱིས་མོས་མཐུན་གྱི་མགོ་བོ་སྒུར་ཙམ་བྱས་ཏེ། སྔོན་ལ་ཁོ་རང་མཐའ་བསྐོར་ནས་ལྷན་ཅིག་ཏུ་ཙོག་བསྡད་ཡོད་པའི་མི་དེ་ཚོའི་ཕྱོགས་སུ་སོང་།
“ཕྱི་རོལ་དུ་གྱོན་རྒྱུའི་ལྭ་རྙིང་པ་ཡིན། ཟོག་སྤུས་དག་ལ་རིན་གོང་འཚམ།” བུད་མེད་ཀྱིས་སྔར་བཞིན་འཛུམ་དམུལ་དམུལ་སྒོས་དེ་ལྟར་སྨྲས།
“ཡིན་ཡང་ཐེངས་འདིའི་འཁྲབ་སྟོན་ཧ་ཅང་གལ་ཆེན་པོ་ཡིན་པས། ཁྱོད་ཀྱིས་ཆང་འཐུང་བར་རྐྱེན་བྱས་ཏེ་དོན་ཆེན་ལ་འགོར་འགྱངས་མ་བྱེད”ཟེར།
ཁོ་རང་ཡང་བསྐྱར་ས་གདན་དམར་པོའི་ཐོག་འགྲོ་དུས། ད་ནི་ཁ་བ་མཐུག་པོའི་ནང་དུ་འགྲོ་བཞིན་པའི་སྣང་བ་དེ་འདྲ་ཞིག་ཡེ་ནས་ཚོར་མ་བྱུང་།
“ཅི་ཟེར་རམ།” བུད་མེད་ཀྱིས་མགོ་ཡར་འགྱོག་བཞིན་གདོང་དུ་རྣམ་འགྱུར་ཅི་ཡང་མེད་དེ། ཏག་ཏག་དོན་དག་ཞིག་ལ་ཁོང་ཁྲོ་ལངས་འདུག་པ་འདྲ།
“འདི་གར་གསང་སྤྱོད་ཁང་མེད།” བུད་མེད་ན་རེ། “ཁྱོད་རང་འདི་ནས་ཕར་སོང་ན། ལྟག་རྒྱབ་དེའི་སྲང་ལམ་དུ་གསང་སྤྱོད་ཁང་ཞིག་ཡོད”ཟེར།
“མཐོང་བྱུང་ངམ།” ཁོས་གསལ་སྟོན་འགེལ་བྱང་དེ་སྟོན་བཞིན་ན་རེ། “འདི་གར་ཆུ་ཡང་འཐུང་མི་ཉན་ན། ཆང་འཐུང་རྒྱུ་ལྟ་ཅི་སྨོས”ཟེར།
བསོད་སྐྱིད་ཀྱིས་སྒྲ་འབེབས་འཕྲུལ་ཆས་ཀྱི་ཁ་ཕྱེ་སྟེ་རོལ་དབྱངས་གྲགས་འགོ་བརྩམས་ཤིང་། དཀའ་ཐུབ་སྔར་བཞིན་དེ་གར་ལངས་འདུག
“ཝུ་ཆང་དགོས།” དཀའ་ཐུབ་ཕར་སོང་སྟེ་ཁུག་མ་ལས་དོང་ཙེ་འདོན་ཞོར་དུ་སོམ་ཉི་སྤུ་ཙམ་ཡང་མེད་པར་ཚོང་བདག་ལ་དེ་ལྟར་སྨྲས།
ཁོ་རང་དཀའ་ཐུབ་ཀྱི་སྔུན་ནས་ཡར་འགྲེང་། དཀའ་ཐུབ་སྒྲ་སྙན་འབྲུག་མགོ་མར་བསྙེས་ནས་གསེག་ཙམ་གྱིས་ཡར་ལངས་ཏེ་བསྡད།
“མྱུར་བར་གནས་ཤིག་བཙལ་ཏེ་འཁྲབ་སྦྱོང་བྱེད་དུ་སོང་། ང་ལ་བལྟས་ནས་ཅི་བྱེད།” གདུགས་དཀར་གྱིས་དེ་ལྟར་བཤད།
“ཡ། ད་གྲ་སྒྲིག་བྱས་ཟིན།” ཁོས་བཤད་རྒྱུར། “ཟློས་གར་ཁང་ཆེན་མོ་ཡོངས་རྫོགས་པར་དུ་ལེན་ཐུབ་དགོས”ཟེར།
དཀའ་ཐུབ་ཀྱིས་འོད་འཁྱུག་བཞིན་པའི་ཤེལ་ཡོལ་ལ་ལྟ་བཞིན། ཧ་གོ་སོང་བའི་ཚུལ་གྱིས་མགོ་བོ་ནང་དུ་བཀུག
“ཁྱོད་ཚོས་མུ་མཐུད་དུ་འཁྲབ་སྦྱོང་གྱིས།” གདུགས་དཀར་གྱིས་དེ་ལྟར་སྨྲ་བཞིན་ཕྱིར་བུད་སོང་།
ཁ་སྐོང་བྲེལ་སྟབས་ངང་གདུགས་དཀར་གྱི་མདུན་དུ་ཕྱིན་ཏེ་ལག་འཁྱེར་ཁ་པར་ཡར་བཏེགས་ནས་པར་བླངས།
“འདིར་ད་དུང་ཝུ་ཆང་ཅི་ཙམ་ཡོད།” ཁོས་འཁྱགས་སྒམ་སྟོན་བཞིན་ཚོང་བདག་ལ་དེ་ལྟར་དྲིས།
ཚོང་བདག་གིས་འཁྱགས་སྒམ་གྱི་ཁ་ཕྱེ་ནས་བལྟས་ཏེ། “འཁྱགས་གྲང་ཆགས་ཡོད་པ་ལ་ད་རུང་
ནགས་ཚལ་མེ་སྐྱོན་ཐོན་པ་དང་མཆེད་པ་དེ་གནམ་གཤིས་ཀྱི་རྒྱུ་རྐྱེན་དང་ཁ་འབྲལ་ཐབས་མེད། ནགས་ཚལ་གྱི་མེ་སྐྱོན་ཐོན་ཉེན་ནི་ནགས་ཚལ་མེ་སྐྱོན་ཐོན་སྲིད་པ་དང་མཆེད་ཚད་ལ་ཚོད་སྐོར་བྱེད་པའི་ཚད་གཞི་གལ་ཆེན་ཞིག་ཡིན། ནགས་ཚལ་མེ་སྐྱོན་ཐོན་ཉེན་གྱི་ཉེན་བརྡར་སེར་མདོག་དང་། ལི་མདོག དམར་མདོག་བཅས་རིམ་པ་གསུམ་ཡོད།
ཚད་གཞི། ནགས་ཚལ་མེ་སྐྱོན་ཐོན་ཉེན་གྱི་རིམ་པའི་ནང་རིམ་པ་བཞི་པ་དེ་ཡིན། དེ་ཉེན་ཁ་ཆེ་བ་ཡིན་པས་ནགས་ཚལ་ཁྲོད་ཀྱི་དངོས་པོ་འབར་སླ་བ་དང་ནགས་ཚལ་མེ་སྐྱོན་ཐོན་སླ་བ་ཡོད། དེས་མ་ཟད། མེ་སྐྱོན་མཆེད་ཚད་མགྱོགས་པོ་ཡོད།
ཚད་གཞི། དེ་ནི་ནགས་ཚལ་མེ་སྐྱོན་ཐོན་ཉེན་གྱི་རིམ་པའི་ནང་རིམ་པ་གསུམ་པ་དེ་ཡིན། དེ་ཉེན་ཁ་འབྲིང་བ་ཡིན་པས་ནགས་ཚལ་ཁྲོད་ཀྱི་དངོས་པོ་འབར་སླ་བ་དང་ནགས་ཚལ་མེ་སྐྱེན་ཐོན་སླ་བ་ཡོད།
བཞི།ནགས་ཁྲོད་དུ་འཛུལ་སྐབས་མེ་ལ་དོགས་ཟོན་བྱེད་པ་དང་།ནགས་ཁྲོད་དམ་ཡང་ན་ཤིང་ནགས་འགྲམ་དུ་མེ་སྤོར་སྐབས་དོགས་ཟོན་བྱས་ཏེ་མེ་བཙའ་མི་ལུས་པ་དང་ཐ་མག་གི་ཕྲུག་ལྷག་གང་བྱུང་དུ་བསྐྱུར་རྒྱུ་མེད།
ལྔ། ནགས་ཁྲོད་དམ་ཡང་ན་ཤིང་ནགས་འགྲམ་མེ་སྤོར་འཇུག་མི་རུང་ལ་རི་བོའི་རྩི་ཤིང་སྲེག་པའི་ལས་སྒོ་སྤེལ་མཚམས་འཇོག་དགོས།
འགོག་སྲུང་ཕྱོགས་སྟོན། གཅིག ནགས་ཚལ་མེ་སྐྱོན་འགོག་སྲུང་གི་དྲིལ་བསྒྲགས་སློབ་གསོར་སྔར་བས་ཤུགས་སྣོན་རྒྱག་དགོས།
གཅིག འབྲེལ་ཡོད་སྡེ་ཚན་གྱིས་ནགས་ཚལ་མེ་སྐྱོན་འགོག་སྲུང་གི་དྲིལ་བསྒྲགས་སློབ་གསོར་ཤུགས་སྣོན་རྒྱག་དགོས།
གསུམ། མེ་གསོད་གེགས་སེལ་གྱི་གྲ་སྒྲིག་ལས་དོན་ཡག་པོ་སྒྲུབ་པ་དང་མེ་ཟོན་དམག་འཐབ་གྲ་སྒྲིག་བྱེད་དགོས།
བཞི། མེ་སྐྱོན་ཐོན་ཉེན་ས་ཆ་གཙོ་བོར་ཞིབ་བཤེར་ས་ཚིགས་བཙུགས་ཏེ་མེ་སྤོར་ཆས་ནགས་ཁྲོད་དུ་འཁྱེར་མི་ཆོག
གཉིས། རི་སྐོར་ནགས་སྲུང་དང་ནགས་ཁྲོད་མེ་སྤོར་བར་ལྟ་སྐུལ་དོ་དམ་བྱེད་ཤུགས་ཆེ་རུ་གཏོང་དགོས།
འབྲི་སྟག་འབྲུག་གསུམ་སོགས་བཀའ་བརྒྱུད་ཆུང་བརྒྱད་ཀྱི་ཡབ་ཆེན། བདེ་གཤེགས་ཕག་མོ་གྲུ་པ་དེ་ཉིད་ཀྱིས་རིག་མ་བསྟེན་མིན་ཐད་ལ། རྡོ་རྗེ་རྒྱལ་པོ་རང་ཉིད་ཀྱི་རྩམ་ཆོས་ཀྱི་མཛད་བྱང་དང་། དེ་དང་བར་ཐག་ཉེ་བ་མཐུན་མང་གི་རྣམ་ཐར་སོགས་རགས་རིམ་ཙམ་ལ་གཞི་བཅོལ་ནས་ཅུང་ཟད་གླེང་ཡོད།
རྒྱུད་ཀྱི་སྟོན་པ་རྡོ་རྗེ་འཆང་ནས་རྒྱལ་བ་ཙོང་ཁ་པའི་བར་གསང་འདུས་རྩ་བཤད་ཀྱི་བརྒྱུད་རིམ་བྱུང་ཚུལ།
སྐྱེ་དགུའི་བདག་མོ་ནི་རང་གི་དམ་བཅའ་ལ་ཆོད་སེམས་བརྟན་ཞིང་། ལས་སླ་མོའི་སྒོ་ནས་ཡིད་ཐང་ཆད་འགྲོ་མཁན་གྱི་བུད་མེད་ཅིག་མིན་པས། རང་ཉིད་ཀྱིས་རང་གི་སྐྲ་བྲེགས་ཏེ་ངུར་སྨྲིག་གི་གོས་གྱོན་ནས་ཤཱཀྱའི་རིགས་ཀྱི་བུད་མེད་དུ་མའི་ཚོགས་ཀྱིས་བསྐོར་ཏེ། སེར་སྐྱའི་གཞི་ནས་རྒྱང་ཐག་སྤྱི་ལེ་བརྒྱ་དང་ལྔ་བཅུ་ཙམ་ཡོད་པའི་ཡངས་པ་ཅན་གྱི་ཕྱོགས་སུ་ཕྱིན།
དེ་ནས་མོ་རང་ཡངས་པ་ཅན་དུ་འབྱོར་བ་ན་མོའི་རྐང་པ་སྐྲང་ཞིང་ལུས་པོ་ཐལ་རྡུལ་གྱིས་ཁེབས་པར་གྱུར་ནའང་། ད་དུང་མིག་ནས་མཆི་མ་བཞུར་བཞིན་མོ་རང་རབ་བྱུང་བསྒྲུབ་རྒྱུའི་ཐུགས་རེ་དང་བཅས། གང་དུ་སངས་རྒྱས་བཅོམ་ལྡན་འདས་བཞུགས་སའི་ཚོགས་ཁང་ཕྱི་ནས་ཡར་ལངས་ཏེ་བཞུགས།
ལོ་དེ་ནི་སངས་རྒྱས་བཅོམ་ལྡན་འདས་ཀྱི་ཨ་སྲུ་སྟེ་མ་ཚབ་སྐྱེ་དགུའི་བདག་མོས་ སངས་རྒྱས་བཅོམ་ལྡན་འདས་ལ་ཞུ་བ་ཕུལ་ནས་བཙུན་མའི་སྡེ་གསར་དུ་ཚུགས་པའི་ལོ་དེ་ཡིན།
སྐབས་དེ་དང་བསྟུན་ནས་སྐྱེ་དགུའི་བདག་མོ་ཐེངས་གསུམ་གྱི་བར་དུ་སངས་རྒྱས་བཅོམ་ལྡན་འདས་ཀྱི་སྐུ་མདུན་དུ་བཅར་ཏེ། ཁོ་མོ་དགེ་འདུན་གྱི་སྡེ་ཁོངས་སུ་རབ་ཏུ་བྱུང་བར་ཞུ། ཞེས་ཞུ་བ་ཕུལ་ན་ཡང་། ཞུ་ཐེངས་རེ་རེ་བཞིན་ཁོང་གིས་རྒྱུ་མཚན་གང་ཡང་མ་གསུངས་པར་ཞལ་བཞེས་མ་གནང་། གང་ལྟར་སངས་རྒྱས་བཅོམ་ལྡན་འདས་སེར་སྐྱའི་གཞི་ནས་དུས་ཡུན་རིང་ཙམ་བཞུགས་ཏེ་ཕྱིར་ཡངས་པ་ཅན་དུ་ཕེབས་སོ། །
ཉན་ཐོས་ཀུན་དགའ་བོས་སྐྱེ་དགུའི་བདག་མོའི་གནས་སྟངས་དེ་མཐོང་ནས་ཧང་སང་བར་གྱུར་ཏེ་ན་རེ། སྐྱེ་དགུའི་བདག་མོ། ཁྱེད་ཅིའི་ཕྱིར་གནས་སྟངས་འདི་འདྲའི་སྒོ་ནས་ཡར་ལངས་པ་ཡིན། ཞེས་དྲིས་པར་སྐྱེ་དགུའི་བདག་མོ་ན་རེ། ཀུན་དགའ་བོ། གང་ལགས་ཞུ་ན། སངས་རྒྱས་བཅོམ་ལྡན་འདས་ཀྱིས་བུད་མེད་རྣམས་བཙུན་མ་བྱེད་རྒྱུའི་ཞལ་བཞེས་གནང་གི་མི་འདུག་ཅེས་ཞུས་པར། ཉན་ཐོས་ཀུན་དགའ་བོས། འོ་ན་ཁྱེད་ཀྱིས་འཁྱུག་ཙམ་རིང་འདི་རུ་སྒུག་སྡོད་དང་། གནས་ཚུལ་འདིའི་སྐོར་ལ་ཁོ་བོས་སངས་རྒྱས་བཅོམ་ལྡན་འདས་ལ་ཞུ་བ་ཞིག་ཕུལ་ཆོག ཅེས་གསུངས།
སངས་རྒྱས་བཅོམ་ལྡན་འདས་ཀྱིས་དགེ་འདུན་པའི་སྡེ་བསྐྱངས་ནས་ལོ་ལྔ་པ་སྟེ་ཁོང་ཡངས་པ་ཅན་ ན་བཞུགས་སྐབས། སངས་རྒྱས་ཀྱིས་ཡབ་རྒྱལ་པོ་ཟས་གཙང་མ་སྐུ་སྙུང་བའི་གནས་ཚུལ་གསན་ཏེ། ཡང་བསྐྱར་ཡབ་རྒྱལ་པོ་ཟས་གཙང་མ་མཇལ་ཕྱིར་སེར་སྐྱའི་གཞིར་ཕེབས་ཏེ་ཡབ་ཆེན་ལ་གསུང་ཆོས་ཀྱི་གདམས་པ་གནང་བས། ཡབ་རྒྱལ་པོ་ཟས་གཙང་མས་དགྲ་བཅོམ་པའི་གོ་འཕང་ཐོབ་ཅིང་ཉིན་བདུན་གྱི་རྗེས་ཞི་བདེ་བག་ཕེབས་ཀྱི་སྒོ་ནས་དགོངས་པ་རྫོགས་སོ། །
དུས་དེ་ཙམ་ན་སྔགས་པ་གཉིས་ལམ་དུ་འདྲི་རྨེད་བྱེད་པ་ནའང་ཁྱེད་ཅག་གཏེར་ཁ་གོང་འོག་གང་གི་ལུགས་ཡིན་ཟེར་བའི་ཟབ་གཏེར་གྱི་ཤིང་རྟ་ཆེན་པོར་གྱུར་པའོ།།
གོས་སྒམ་དང་། དཔེ་སྒྲོམ། མཆོད་ཁྲི། ཕོར་སྒམ། སྣོད་ཁྲི། ཟས་ཁྲི། ལྷམ་སྒམ། བར་ཆོད་སྒྲོམ་སོགས་ཤིང་བཟོའི་ལས་ཀ་གཉེར་དགོས། དེ་དང་ལྷན་དུ། གོས་སྒམ་འདྲེད་སྒོ་དང་། ལག་བཟུང་། རྒྱབ་ལག ལྕུ་འགེལ། ཕོར་སྒམ་སྒོ། ཟས་ཁྲི་སྒོ། ཟས་ཁྲི་དང་སྒེའུ་ཁུང་འཁྲིག་ཅག་རྡོ་ཀ་མ་རུ་སོགས་ཚད་བཅལ་བ་དང་མངག་ཉོ་བྱས་ནས་བསྒྲིག་དགོས།
གལ་སྲིད་ཁྱེད་ཀྱིས་བོད་ཡིག་ཡག་པོ་ཤེས་པ་དང་སྡོད་ཁང་ལེགས་པོ་མཛེས་བཟོ་བྱེད་བསམ་ན་སྔོན་དུ་འདི་ལ་ཞིབ་ཏུ་ལྟོས།
དཔལ་ལྡན་གྱ་པ་འབྲོང་ངུར་པ་ཆེན་པོའི་རྩ་བའི་གདན་ས་འདིར། གུ་ཤྲཱི་འབྲོང་ངུར་ཆོས་རྗེ་མཆོག་གིས་གཙོ་སྐྱོང་འོག་སྤྲུལ་སྐུ་ཀུན་བཟང་རང་གྲོལ། ཛམ་དམར་སྤྲུལ་སྐུ། འབྲོང་ངུར་སྲས་ཆུང༌། དྲུང་ཡིག་གཅིག བན་དཔོན། དབུ་མཛད་གཅིག དགེ་སྐོས་གཉིས་བཅས་དབུ་ཆོས་ལས་སྣེ་དགུ་ཡིས་དགོན་གྱི་ཅ་ལམ་སྒྲིགས་སྲོལ་ལག་བསྟར་གནང་གི་ཡོད་པ་སྤྱི་མཚུངས་ལྟར་རོ།།
ནགས་ཤོད་འགོམ་ཚོ་པ། ནག་ཆུ་རུ་གསར་རྙིང༌། རྫ་དམར་སྟོད་སྨད། ཀླུ་ཟོག་བཅས་ཀྱི་གཙོ་བོའི་ཐོག གཞན་འབྲོང་ངུར་བའི་གྲྭ་རྒྱུན་གང་ནས་ཡོང་ནའང་ས་དཔོན་ཡུལ་འཛིན་སུས་ཀྱང༌། བཀག་འགོག་མི་ཆོག་པའི་ྋརྒྱལ་མཆོག་ལྔ་པ་ཆེན་པོས་གསོལ་བསྩལ་བཀའ་གཏན་ཤེ་བམ་དང༌། དེ་བཞིན་རྒྱལ་མཆོག་དྲུག་པའི་རྩ་ཚིག བདུན་པའི་རྒྱབ་སྣོན་བཅས་ཡོད་པ་རེད།།
སྤྱི་ལོ་ ༡༩༥༩ ནས་གཙུག་ལག་ཁང་གཏོར་བཤིག་ཚབས་ཆེན་ཕོག་སྟེ་ས་ཕུང་ཞིག་ཏུ་གྱུར་ན་ཡང་སྤྱི་ལོ་ ༡༩༨༥ ལོར་འབྲོང་སྲས་སེང་གེ་དབང་ཕྱུག་དང་མཁན་རིན་པོ་ཆེ། འབྲོང་མཛོད་དཀོན་མཆོག་རིན་ཆེན་བཅས་ཀྱིས་གཙོ་བོ་གནང་ཐོག་གྲྭ་རྒན་བཅུ་གྲངས་ཀྱིས་ཉམས་གསོའི་ལས་འགོ་བརྩམས་ཏེ་ད་ལྟ་ལེགས་པའི་ངང་ཚུལ་དུ་གྱུར་ཡོད་པ་བཅས་སོ།།